Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: bírt volna jelentőséggel, mert közérdekű bejelentés esetén a rendőrségnek a panaszost az áttételről az 1977. évi I. törvény
Paragraph Index: 457

57. § (5) bek.] és ezzel összefüggésben a jogállamiság és annak lényegi elemét képező jogbiztonság [Alk. 2. § (1) bek.] alkotmányos követelményét. A panaszos azért fordult az állampolgári jogok országgyűlési biztosához, mert elvált férjével és annak szüleivel közös tulajdont képező lakásukra — volt férje halála után — anyósa örökösödési szerződést kötött. Anyósa a közös tulajdont bírói úton megszüntette, így amikor ő is meghalt, a szerződés jogosultja szerezte meg a teljes ingatlant, illetve az egész hagyatékot. Sérelmeinek orvoslásához a rendőrség nem nyújtott hatékony segítséget. Az ügyben az állampolgári jogok országgyűlési biztosa vizsgálatot rendelt el és az eljáró rendőrkapitányságtól beszerezte az eljárás iratait. A panaszos írásban feljelentést tett a Kecskeméti Rendőrkapitányságon lopás, garázdaság, önbíráskodás és más bűncselekmények miatt. Az elvitt ingóságokról tételes jegyzéket készített a rendőrség részére. A rendőrségen a feljelentést általános számra iktatták, ennek megfelelően nem rendeltek el az ügyben nyomozást vagy feljelentés kiegészítést, de a nyomozás megtagadásáról sem határoztak. A lefolytatott eljárás nem felelt meg az államigazgatási eljárás szabályainak sem, mivel az ügyben nem hoztak határozatot és nem biztosítottak az ügyfél részére jogorvoslati jogot. Az országgyűlési biztosok töretlen gyakorlata szerint az Alkotmány 57. § (5) bekezdésében biztosított jogorvoslathoz való jog sérelmének közvetlen veszélye megállapítható minden olyan esetben, amikor a beadvánnyal érintett hatóság egyáltalán nem hoz határozatot — vagyis nincs jogorvoslattal megtámadható hatósági aktus —, illetve a jogorvoslati jogra nem oktatja ki az ügyfelet. A vizsgált esetben sem panasszal megtámadható büntetőeljárási vagy államigazgatási határozat meghozatalára, sem pedig a panaszjogra való kioktatásra nem került sor. Az állampolgári jogok országgyűlési biztosa ajánlotta az országos rendőrfőkapitánynak, hogy intézkedjék annak érdekében, hogy büntetőeljárás kezdeményezésére irányuló vagy ezzel összefüggő bejelentések, feljelentések, panaszok ne kerülhessenek általános iktatásra és ezáltal ne vonják ki azokat a törvényben meghatározott eljárási szabályok hatálya alól. A főkapitány az ajánlást határidőben elfogadta. OBH 1129/1999. Az Alkotmány 2. § (1) bekezdésben rögzített jogállamiság és az ahhoz kapcsolódó jogbiztonság elvével, valamint az Alkotmány

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes